עלי ברכה

עלי בַּרַכֶּה (בערבית: علي بركة) הוא בכיר בארגון הטרור חמאס האחראי על יחסי החוץ של הארגון  ומשמש כנציג חמאס בלבנון מאז 2011.

ברכה היה אמון במסגרת תפקידו בלבנון, על היחסים בין חמאס ובין חזבאללה ואיראן. ולכן, על רקע טענות לסיוע של חמאס לקבוצות של מורדים סורים ממוצא פלסטיני במלחמת האזרחים בסוריה, פורסם כי חזבאללה הורה לברכה לעזוב את לבנון.

ב-2016 נפגש ברכה עם משלחת איראנית בשגרירות איראן בביירות, כדי להדק את קשרי חמאס עם איראן ולפי דיווח של העיתון The Palestine Chronicle השיג מימון איראני לחמאס.

בעקבות מתקפת הפתע על ישראל באוקטובר 2023 צוטט ברכה בעיתונות העולמית כמי שאמר כי המבצע תוכנן במשך שנתיים וכי חמאס נעזר במימון, באימונים ובבניין הכוח, בגורמים אזוריים כמו איראן.

קישורים חיצוניים
 "Hamas leader in Lebanon to meet Palestinian factions", באתר אל-ג'זירה, 2 בספטמבר 2020. 

פעילי חמאס
גולים פלסטינים בלבנון